ՏԻՊԱՅԻՆ ՊԱՅՄԱՆԱԳԻՐ

*Վեբ կայքի ստեղծման ծառայությունների*

*«\_\_\_\_» \_\_\_\_\_\_\_\_\_\_\_\_\_\_201\_թ.*

«Վեբ Մաստեր» ՍՊԸ-ն /այսուհետ՝ Վեբ Մաստեր /, ի դեմս ընկերության գործադիր տնօրեն Վահե Վասիլյանի, որը գործում է կանոնադրության հիման վրա, մի կողմից, և /այսուհետ՝ Պատվիրատու/, ի դեմս \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, որը գործում է կանոնադրության հիման վրա, մյուս կողմից, կնքեցին սույն պայմանագիրը հետևյալի մասին.

*1. ՊԱՅՄԱՆԱԳՐԻ ԱՌԱՐԿԱՆ*

1.1 Վեբ Մաստերը Պատվիրատուի հանձնարարությամբ ստեղծում և համաշխարհային ինտերնետ գլոբալ ցանցում տեղակայում է Պատվիրատուի Վեբ-կայքը /այսուհետ՝ Կայք/, որի համար Պատվիրատուն վճարում է սույն Պայմանագրի 3 կետում բերված գնին համապատասխան:

*2. ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՏԱԿԱՆՈՒԹՅՈՒՆՆԵՐԸ*

2.1. Վեբ Մաստերը պարտավոր է.

2.1.1. ծառայությունը մատուցել՝ համաձայն սույն պայմանագրի անբաժանելի մասը հանդիսացող տեխնիկական առաջադրանքի /այսուհետ՝ Առաջադրանք/ /Հավելված 1/.

2.1.2. Պատվիրատուին պարբերաբար տեղեկացնել աշխատանքի միջանկյալ արդյունքների մասին.

2.1.3. Պատվիրատուի հանձնարարությամբ Առաջադրանքի սահմաններում կատարել կայքի լրամշակում.

2.1.4. աշխատանքների ավարտից հետո տեղակայել կայքը Առաջադրանքում նշված վեբ-հոսթինգի տարածքում և դոմեյն անվան տակ:

2.2. Պատվիրատուն պարտավոր է.

2.2.1. վճարել Վեբ Մաստերի մատուցած ծառայությունների դիմաց՝ համաձայն սույն Պայմանագրի 3 կետի.

2.2.2. աշխատանքների՝ ժամկետից շուտ ավարտի դեպքում ընդունել դրանք և կատարել մնացած վճարումները:

2.3. Վեբ Մաստերն իրավունք ունի.

2.3.1. դադարեցնել աշխատանքների իրականացումը Պատվիրատուի կողմից վճարումները ժամանակին չկատարելու դեպքում:

2.4. Պատվիրատուն իրավունք ունի.

2.4.1. Վեբ Մաստերի կատարած աշխատանքին հետևել ` չմիջամտելով վերջինիս գործունեությանը:

*3. ԳՆԵՐԸ ԵՎ ՎՃԱՐՄԱՆ ԿԱՐԳԸ*

3.1. Վեբ Մաստերի կողմից մատուցվող Վեբ-կայքի ստեղծման ծառայության գինը կազմում է \_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_\_ / ՀՀ դրամ: Այս գինն իր մեջ ներառում է.

* ԿԱՅՔԻ ծրագրային կոդի մշակում.
* Կայքի տեղակայում ինտերնետ համաշխարհային գլոբալ ցանցում.

Բոլոր վճարումներն իրականացվում են կանխավճարային սկզբունքով Վեբ Մաստերի հաշվարկային հաշվին միջոցներ փոխանցելու միջոցով:

*4. ԱՇԽԱՏԱՆՔՆԵՐԻ ԻՐԱԿԱՆԱՑՄԱՆ, ՀԱՆՁՆՄԱՆ-ԸՆԴՈՒՆՄԱՆ ԿԱՐԳԸ*

4.1. Վեբ Մաստերը սկսում է աշխատանքների իրականացումը սույն Պայմանագրի 3.1 կետում նշված կանխավճարի փոխանցումից հետո 3 /երեք/ աշխատանքային օրվա ընթացքում.

4.1.1. Կայքի ծրագրավորման աշխատանքները կատարվում են՝ համաձայն սույն Պայմանագրի անբաժանելի մասը հանդիսացող Առաջադրանքի.

4.2 Աշխատանքներն ավարտվում են սույն Պայմանագրի 3.1 կետում նշված գումարի փոխանցումից հետո \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ աշխատանքային օրվա ընթացքում.

4.3. Սույն Պայմանագրով նախատեսված աշխատանքների ավարտից հետո Վեբ Մաստերը Պատվիրատուին տեղեկացնում է դրա մասին, վերջինս էլ հետագա 2 /երկու/ աշխատանքային օրվա ընթացքում կատարողական ակտի ստորագրումով հաստատում է աշխատանքների ավարտված լինելը, կամ էլ բերում խելամիտ պատճառաբանություններ, որը պատճառ է հանդիսանում աշխատանքները ավարտված չհամարելու.

4.4. Աշխատանքներն ավարտված չհամարելու դեպքում Վեբ Մաստերն ու Պատվիրատուն փոփոխություններ են կատարում Առաջադրանքում և հաստատում աշխատանքների կատարման նոր վերջնաժամկետ:

*5. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ*

5.1. Սույն Պայմանագրի չկատարման կամ ոչ պատշաճ կատարման համար կողմերը կրում են ՀՀ օրենսդրությամբ սահմանված պատասխանատվություն.

5.2. Սույն Պայմանագրի կապակցությամբ կողմերի միջև ծագած վեճերը լուծվում են բանակցությունների միջոցով, իսկ անհնարինության դեպքում՝ ՀՀ օրենսդրությամբ սահմանված կարգով:

5.3. Վեբ Մաստերը պատասխանատվություն չի կրում ինտերնետ համաշխարհային գլոբալ ցանցում կայքի տեղակայման ճշտության համար, եթե դա կատարվել է Պատվիրատուի կողմից.

5.4. Վեբ Մաստերը պատասխանատվություն չի կրում Կայքի սխալ արտապատկերման համար, եթե Պատվիրատուի կողմից ինքնակամ կատարվել են ծրագրային կոդի փոփոխություններ.

*6. ԱՅԼ ՊԱՅՄԱՆՆԵՐ*

6.1. Վեբ Մաստերը պահպանում է Կայքի ստեղծման Հեղինակային իրավունքները, ինչպես նաև Պատվիրատուի կոնտակտային տվյալներով՝ Կայքի հղումներն օգտագործելու իրավունքը.

6.2. Կայքի սեփականության իրավունքը փոխանցվում է Պատվիրատուին կատարողական ակտի ստորագրման և սույն Պայմանագրի 3.1 կետով սահմանված վճարման կատարումից հետո.

6.3. Կողմերից յուրաքանչյուրը ցանկացած պահի կարող են չեղյալ համարել սույն Պայմանագիրը` նախապես՝ ոչ ուշ, քան 3 /երեք/ օրացուցային օր առաջ տեղեկացնելով դրա մասին դիմացի կողմին: Այդ դեպքում կողմերը կատարում են ֆինանսական փոխպարտավորությունների հաշվարկ՝ համաձայն Առաջադրանքի, և հաջորդող 3 /երեք/ աշխատանքային օրվա ընթացքում կատարում այդ պարտավորությունները.

*7. ԳԱՂՏՆԻՈՒԹՅՈՒՆ*

7.1. Վեբ Մաստերը ապահովում է Վեբ-հոսթինգի կառավարմանը վերաբերող տեղեկությունների գաղտնիությունը:

*8. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)*

8.1. Սույն Պայմանագրով պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է սույն Պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներ են երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն Պայմանագրով պարտավորությունների կատարումը: Եթե արտակարգ ուժի ազդեցությունը շարունակվում է 3 /երեք/ ամսից ավելի, ապա կողմերից յուրաքանչյուրն իրավունք ունի լուծել Պայմանագիրը՝ այդ մասին նախապես տեղյակ պահելով մյուս կողմին:

*9. ՊԱՅՄԱՆԱԳՐԻ ԳՈՐԾՈՂՈՒԹՅԱՆ ԺԱՄԿԵՏԸ ԵՎ ԴՐԱ ԴԱԴԱՐԵՑՈՒՄԸ*

9.1. Պայմանագիրն ուժի մեջ է մտնում կողմերի ստորագրման և սույն Պայմանագրի 3.1 կետում սահմանված կանխավճարի փոխանցման պահից.

9.2. Պայմանագիրը դադարում է գործել կատարողական ակտի ստորագրման պահից:

9.3 Պայմանագիրը կազմված է հայերեն լեզվով, երկու հավասարազոր օրինակից՝ մեկական օրինակ յուրաքանչյուր կողմի համար:

*10. ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ*

|  |  |
| --- | --- |
| «Վեբ Մաստեր» ՍՊԸ  Հասցե` ՀՀ, ք.Երևան Տերյան 105շ.  Հեռախոս` /+374 00/ 00-00-00  ՀՎՀՀ` 00000000  Հաշվարկային հաշիվ` 0000000000000000  \*բանկ ՓԲԸ  Գործադիր տնօրեն`   Վ.Վասիլյան \_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Հասցե` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Հեռախոս` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ՀՎՀՀ` \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Հաշվարկային հաշիվ` \_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

*ՀԱՎԵԼՎԱԾ №1*

*Վեբ-կայքի ստեղծման ծառայությունների  
մատուցման պայմանագրի*

*ԿԱՅՔԻ ՍՏԵՂԾՄԱՆ ՏԵԽՆԻԿԱԿԱՆ ԱՌԱՋԱԴՐԱՆՔ*

*Կայքի նշանակությունը*

Կայքը հանդիսանում է Պատվիրատուի պաշտոնական Վեբ-կայք, որի նպատակը \_\_\_\_\_\_\_\_\_\_\_\_\_\_\_\_\_ գործունեությունը հասարակության առավել լայն շերտերին ծանոթացնելն է, ինչպես նաև սեփական իմիջի ձևավորումն ու նոր գործընկերներ գտնելը.

*Կայքի նկարագրությունը*

Կայքն իրենից ներկայացնում է \_\_\_\_\_լեզու /հայերեն՝ հիմնական, ռուսերեն, անգլերեն, \_\_\_\_\_\_\_\_\_\_\_\_\_՝ օժանդակ/ տեղեկատվական վեբ-կայք:

*Կայքի բովանդակությունը*

Կայքի բովանդակությունը տեղադրում է Պատվիրատուն, ինչը բաղկացած է տեքստային ու գրաֆիկական ինֆորմացիայից, ինչպես նաև տեքստային մասի թարգմանություններից: Կայքի հետագա փոփոխություններն ու ինֆորմացիայի թարմացումները կատարվում են Պատվիրատուի ուժերով կամ Վեբ Մաստերի կողմից՝ լրացուցիչ Պայմանագրի պայմաններով:

*Աշխատանքների հերթականությունը*

Կայքի ստեղծման աշխատանքները կատարվում են հետևյալ հերթականությամբ.

1. Պատվիրատուի տեքստային և գրաֆիկական ինֆորմացիայի վերլուծություն.
2. Պատվիրատուի կողմից Կայքի արտաքին տեսքի հաստատում.
3. Կայքի նախագծում և ծրագրավորում.
4. Կայքի առանձին էլեմենտների ճշգրտում սույն Առաջադրանքի սահմաններում:

*Արտաքին տեսք*

Արտաքին տեսքը հաստատվում է Վեբ Մաստերի և Պատվիրատուի համատեղ ընտրությամբ:

*Կայքի կառուցվածքը /menu/*

* Գլխավոր
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Դոմեյն անվանում*

Դոմեյն անվանումը որոշում է Պատվիրատուն, դրա տենիկական համակցումը Կայքին իրականացնում է Վեբ Մաստերը: